โค้ชตึก เตรียมยื่นอุทธรณ์ กกท. ขอลดโทษ เจมส์บอนด์
ส.ว่ายน้ำ เล็งยื่นเรื่องต่อ กกท. ขออุทธรณ์โทษแบนของ ณัฐพงษ์ เกตุอินทร์ ฉลามหนุ่มทีมชาติไทย ที่โดนห้ามแข่ง 4 ปี เนื่องจากถูกตรวจพบใช้สารกระตุ้น ในช่วงก่อนทำศึกซีเกมส์ 2015 ที่ผ่านมา,วันที่ 8 ก.พ. สมาคมว่ายน้ำฯ เตรียมอุทธรณ์โทษ เจมส์บอนด์ ณัฐพงษ์ เกตุอินทร์ ฉลามหนุ่มทีมชาติไทย หลังจากโดนการกีฬาแห่งประเทศไทย (กกท.) ลงโทษห้ามแข่ง 4 ปีจากกรณีโด๊ปยา ช่วงก่อนแข่งซีเกมส์ ครั้งที่ 28 ที่สิงคโปร์ เมื่อปีที่แล้ว โค้ชตึก ธนาวิชญ์ โถสกุล เลขาธิการสมาคมฯ เผยว่า ยังเชื่อมั่น ณัฐพงษ์ ไม่มีเจตนาใช้ยาและอาจรู้เท่าไม่ถึงการณ์ เพราะการแข่งขันระดับนี้ ณัฐพงษ์ ไม่มีความจำเป็นต้องใช้ยาก็สามารถคว้าเหรียญทองได้ อีกทั้งนักว่ายน้ำของไทยทั้งหมดไม่เคยมีประวัติเกี่ยวข้องกับการใช้ยาโด๊ปใดๆเลย จึงอยากให้ กกท. ทบทวนบทลงโทษดังกล่าวอีกครั้ง,โค้ชตึก นายธนาวิชญ์ โถสกุล เลขาธิการสมาคมว่ายน้ำแห่งประเทศไทย เปิดเผยว่า สมาคมว่ายน้ำฯ ได้รับหนังสือจากการกีฬาแห่งประเทศไทย (กกท.) ว่า กกท.ได้พิจารณาลงโทษ เจมส์บอนด์ ณัฐพงษ์ เกตุอินทร์ นักว่ายน้ำทีมชาติไทย ห้ามแข่งขันเป็นเวลา 4 ปี หลังจากถูกตรวจพบสารต้องห้ามในปัสสาวะช่วงก่อนการแข่งขันกีฬาซีเกมส์ ครั้งที่ 28 เมื่อเดือน พ.ค.ปีที่ผ่านมา จนทำให้ ณัฐพงษ์ ต้องถอนตัวออกจากการแข่งขันซีเกมส์ ครั้งที่ 28 ที่สิงคโปร์,โดยหลังจาก กกท. ได้ให้ เจมส์บอนด์ เข้าชี้แจงเพื่อแก้ข้อกล่าวหา และยืนยันว่าไม่ได้ใช้ยาโด๊ป แต่อาจจะมาจากการรับประทานเนื้อสัตว์ในร้านอาหารแห่งหนึ่ง แต่อย่างไรก็ตาม จากการที่ กกท. ได้ไปตรวจสอบเนื้อสัตว์ในร้านที่เจมส์บอนด์ระบุ ก็ไม่พบสารที่พบในปัสสาวะของเจมส์บอนด์ จึงทำให้ กกท. พิจารณาลงโทษตามระเบียบที่กำหนดไว้ คือ ห้ามแข่งขันเป็นเวลา 4 ปี นับจากวันที่ถูกตรวจพบ,เลขาธิการสมาคมว่ายน้ำฯ กล่าวต่อว่า อย่างไรก็ตามสมาคมว่ายน้ำฯยังเชื่อมั่นว่า ณัฐพงษ์ ไม่มีเจตนาใช้ยา และอาจจะรู้เท่าไม่ถึงการณ์ เพราะการแข่งขันระดับนี้ ณัฐพงษ์ ไม่มีความจำเป็นต้องใช้ยาก็สามารถคว้าเหรียญทองได้ อีกทั้งนักว่ายน้ำของไทยทั้งหมดไม่เคยมีประวัติเกี่ยวข้องกับการใช้ยาโด๊ปใดๆ เลย ซึ่งตัวของ ณัฐพงษ์เอง ก็ยืนยันหนักแน่นว่า ไม่เคยใช้ยาโด๊ปใดๆทั้งสิ้น ทำให้สมาคมฯ เตรียมยื่นหนังสือถึง กกท.เพื่อขออุทธรณ์โทษดังกล่าว,สมาคมเชื่อในความบริสุทธิ์ของนักกีฬา เพราะนักว่ายน้ำเราไม่เคยมีประวัติหรือรู้เรื่องการใช้ยาโด๊ปแต่อย่างใด อย่างไรก็ตาม กรณีที่เกิดขึ้นเป็นบทเรียนและเป็นอุทาหรณ์ให้นักว่ายน้ำทุกคนว่า หากจะใช้ยาอะไรเพื่อการรักษา หรือกินอะไรที่ไม่แน่ใจว่ามีสารโด๊ปหรือไม่ จะต้องปรึกษากับผู้ใหญ่หรือแพทย์ก่อนทุกครั้ง ส่วนกรณีของเจมส์บอนด์นั้น หลังจากที่มีการตรวจพบก่อนการแข่งขันซีเกมส์ ทั้งสมาคมและตัวนักกีฬาก็ปฏิบัติตามระเบียบทุกอย่างด้วยการถอนตัวไม่ลงแข่งขันทุกรายการตั้งแต่นั้นเป็นต้นมาเพื่อพิสูจน์ตัวเอง จึงอยากขอให้ กกท.พิจารณาทบทวนบทลงโทษดังกล่าวอีกครั้ง นายธนาวิชญ์กล่าว
ส.ว่ายน้ำ เล็งยื่นเรื่องต่อ กกท. ขออุทธรณ์โทษแบนของ ณัฐพงษ์ เกตุอินทร์ ฉลามหนุ่มทีมชาติไทย ที่โดนห้ามแข่ง 4 ปี เนื่องจากถูกตรวจโด๊ปในช่วงก่อนทำศึกซีเกมส์ 2015 ที่ผ่านมา
สมาคมว่ายน้ำแห่งประเทศไทย,ณัฐพงษ์ เกตุอินทร์,โค้ชตึก,ธนาวิชญ์ โถสกุล,การกีฬาแห่งประเทศไทย,ตรวจโด๊ป,ข่าว,ข่าวกีฬา,ไทยรัฐออนไลน์